Sindikat Instituta "Jožef Stefan"
L J U B L J A N A

Zakaj dodatno varčevati za starost oz. pokojnino?

Dokladni pokojninski sistem v Sloveniji ( t.j. aktivne, zavarovane osebe prispevajo direktno in sproti za upokojene osebe) prihaja v vedno večje težave. Saj vedno manj aktivnih, zavarovanih oseb vzdržuje vedno več upokojenega, neaktivnega prebivalstva. V Sloveniji je bilo razmerje med zaposlenimi in upokojenimi osebami leta 1986 še 2,87 : 1, leta 1995 pa je bilo to razmerje že 1,65 : 1 . In to razmerje se bo še zniževalo, se pravi z vidika pokojninskega sistema slabšalo.

Zato je bila potrebna pokojninska reforma, katere rezultat je nov pokojninski zakon. Le-ta je najbolj posegel v pravice bodočih upokojencev, saj:

-	bodo morali delati dalj časa ( ženske 38 let, moški 40 let)
-	se bo zviševala vstopna starost za upokojitev ( 61 let za ženske in 63 let za moške)
-	se bo za izračun osnove za odmero pokojnine upoštevalo daljše obdobje (namesto dosedanjih 10 najbolj ugodnih let po starem zakonu se bo to obdobje postopno zvišalo na 18 let)
-	se bo znižala postopno tudi odmerjena pokojnina ( z dosedanjih 85 % na 72,5 % pokojninske osnove)

Zaradi teh ukrepov pokojninske reforme se bodo pokojnine iz obveznega pokojninskega zavarovanja realno znižale najmanj za tretjino do skoraj polovice. Vendar je treba pričakovati, da zaradi nadaljnjega zniževanja razmerja zaposleni:upokojeni ta reforma ne bo dovolj. Predvideva se, da bo že čez 7 let potreben nov popravek pokojninskega zakona v smeri zniževanja pravic iz obveznega pokojninskega zavarovanja.

Posamezniki bodo torej za isti nivo prejemkov v upokojenski dobi kot sedaj morali v bodoče vedno bolj SKRBETI SAMI Z DODATNIM VARČEVANJEM.

Dodatno pokojninsko zavarovanje	Začetek izplačevanja	-najmanj 10 let od začetka
-starost min.58 let
-izpolnjeni pogoji obveznega zavarovanja
 (vsi pogoji morajo biti izpolnjeni)	
Značilnosti	Varčevanje +
Doživljenska
renta	Dohodninske olajšave (vplačila)	-dodatne olajšave, omejeno navzgor
(največ 5,844% bruto plače oz.cca 33000 SIT/mesec)	
Izplačila v primeru smrti:		Dohodnina (med izplačevanjem)	DA	
a-med vplačevanjem	Dedovanje ali upravičenci po pogodbi- (odkupna vrednost vplačil do tedaj – DAVKI)	Donos	Cca. TOM+2 na vplačila zmanjšana za vstopne stroške in upravljalsko provizijo	
b-med izplačevanjem rente	NIČ, preostala sredstva zapadejo	Varnost	Jamčijo družbe za upravljanje	
		Nadzor	Agencija za trg vrednostnih papirjev ali Urad za zavarovalni nadzor	

Zlasti pomembno pri sedanjem podpisovanju izjav pa je vedeti, da tisti, ki ne bodo podpisali, ne bodo dobili nič, tisti, ki pa bodo podpisali, pa bodo dobili sredstva s strani IJS. V nobenem primeru to ne bo vplivalo na plače.

Zato sindikat pozdravlja akcijo, ki jo izvajamo skupaj z vodstvom IJS in vam svetuje, da se podpišete na izjave vsaj za tisti znesek, ki ga prispeva IJS.

Več kot to pa je posameznikova osebna odločitev, oziroma drugače rečeno – za sredstva nad osnovnim zneskom IJS mora vsak posameznik zase izračunati in pretehtati, ali se mu to izplača.

Informacije v zvezi z dodatnim varčevanjem dobite pri Igorju Zajcu, univ. dipl. inž.kem. inž., ekon. tel: 3465, el. naslov : Igor.Zajc@ijs.si.

Ljubljana, 14. 11. 2001                                                                                                                           Sindikat IJS